CELEX: 32009R0069
Language: lv
Date: 2009-01-23 00:00:00
Title: Komisijas Regula (EK) Nr. 69/2009 ( 2009. gada 23. janvāris ), ar kuru attiecībā uz starptautisko finanšu pārskatu standartu (SFPS) Nr. 1 un starptautisko grāmatvedības standartu (SGS) Nr. 27 grozījumiem groza Regulu (EK) Nr. 1126/2008, ar ko pieņem noteiktus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002 (Dokuments attiecas uz EEZ)

24.1.2009   
            
            
               LV
            
            
               Eiropas Savienības Oficiālais Vēstnesis
            
            
               L 21/10
            
         
      KOMISIJAS REGULA (EK) Nr. 69/2009
   (2009. gada 23. janvāris),
   ar kuru attiecībā uz starptautisko finanšu pārskatu standartu (SFPS) Nr. 1 un starptautisko grāmatvedības standartu (SGS) Nr. 27 grozījumiem groza Regulu (EK) Nr. 1126/2008, ar ko pieņem noteiktus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2002. gada 19. jūlija Regulu (EK) Nr. 1606/2002 par starptautisko grāmatvedības standartu piemērošanu (1) un jo īpaši tās 3. panta 1. punktu,
   tā kā:
   
               (1)
            
            
               Ar Komisijas Regulu (EK) Nr. 1126/2008 (2) tika pieņemti noteikti starptautiski standarti un to interpretācijas, kas joprojām bija spēkā 2008. gada 15. oktobrī.
            
         
               (2)
            
            
               2008. gada maijā Starptautisko grāmatvedības standartu padome (IASB) publicēja SFPS Nr. 1 Starptautisko finanšu pārskatu standartu pirmā pieņemšana un SGS Nr. 27 Konsolidētie un atsevišķie finanšu pārskati“Meitasuzņēmumā, kopīgi kontrolētā uzņēmumā vai asociētā uzņēmumā veikta ieguldījuma izmaksas” grozījumus. SFPS Nr. 1 grozījums ļauj pirmreizējam piemērotājam savos atsevišķajos finanšu pārskatos kā meitasuzņēmumā, kopīgi kontrolētā uzņēmumā vai asociētā uzņēmumā veikta ieguldījuma domātās izmaksas izmantot vai nu patieso vērtību datumā, kad uzņēmums pārgāja uz SFPS, vai ieguldījuma uzskaites vērtību saskaņā ar iepriekšējiem vispārpieņemtiem grāmatvedības principiem. No SGS Nr. 27 ir svītrota “izmaksu metodes” definīcija, tāpēc ieguldītājam savos atsevišķajos finanšu pārskatos par ienākumiem jāatzīst visas dividendes, kas saņemtas no meitasuzņēmuma, kopīgi kontrolēta uzņēmuma vai asociētā uzņēmuma pat, ja dividendes ir izmaksātas no pirmsiegādāšanās rezervēm. SGS Nr. 27 grozījumos precizēts arī, kā noteikt ieguldījuma izmaksas saskaņā ar SGS Nr. 27, ja mātesuzņēmums reorganizē savas grupas struktūru, nodibinot jaunu uzņēmumu kā savu mātesuzņēmumu, un jaunais mātesuzņēmums iegūst kontroli pār sākotnējo mātesuzņēmumu, emitējot pašu kapitāla instrumentus apmaiņā pret sākotnējā mātesuzņēmuma esošiem pašu kapitāla instrumentiem.
            
         
               (3)
            
            
               Apspriešanās ar Eiropas Finanšu pārskatu padomdevējas grupas (EFRAG) tehnisko ekspertu grupu (TEG) apstiprina, ka SFPS Nr. 1 un SGS Nr. 27 grozījumi atbilst Regulas (EK) Nr. 1606/2002 3. panta 2. punktā izklāstītajiem pieņemšanas tehniskajiem kritērijiem. Saskaņā ar Komisijas 2006. gada 14. jūlija Lēmumu 2006/505/EK, ar ko izveido Grāmatvedības standartu pārskata grupu, lai konsultētu Komisiju par Eiropas Finanšu pārskatu padomdevējas grupas (EFRAG) atzinumu objektivitāti un neitralitāti (3), Grāmatvedības standartu pārskata grupa izskatīja EFRAG atzinumu par apstiprināšanu un informēja Komisiju, ka tas ir līdzsvarots un objektīvs.
            
         
               (4)
            
            
               Tāpēc attiecīgi būtu jāgroza Regula (EK) Nr. 1126/2008.
            
         
               (5)
            
            
               Šajā regulā paredzētie pasākumi ir saskaņā ar Grāmatvedību regulējošās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1126/2008 pielikumu groza šādi.
   
               1)
            
            
               Starptautisko finanšu pārskatu standartu (SFPS) Nr. 1 Starptautisko finanšu pārskatu standartu pirmā pieņemšana groza, kā izklāstīts šīs regulas pielikumā;
            
         
               2)
            
            
               Starptautisko grāmatvedības standartu (SGS) Nr. 27 Konsolidētie un atsevišķie finanšu pārskati – meitasuzņēmumā, kopīgi kontrolētā uzņēmumā vai asociētā uzņēmumā veikta ieguldījuma izmaksas groza, kā izklāstīts šīs regulas pielikumā;
            
         
               3)
            
            
               SGS Nr. 18, SGS Nr. 21 un SGS Nr. 36 groza atbilstīgi šīs regulas pielikumā izklāstītajiem SGS Nr. 27 grozījumiem.
            
         2. pants
   Uzņēmums piemēro šīs regulas pielikumā izklāstītos SFPS Nr. 1 un SGS Nr. 27. grozījumus, vēlākais no dienas, kurā sākas tā pirmais finanšu gads, pēc 2008. gada 31. decembra.
   3. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 23. janvārī
      
         
            Komisijas vārdā —
         
            Komisijas loceklis
         
         Charlie McCREEVY
         
      
   
   
      (1)  OV L 243, 11.9.2002., 1. lpp.
   
      (2)  OV L 320, 29.11.2008., 1. lpp.
   
      (3)  OV L 199, 21.7.2006., 33. lpp.
   
      PIELIKUMS
      STARPTAUTISKIE GRĀMATVEDĪBAS STANDARTI
      
                  SFPS Nr. 1 un SGS Nr. 27
               
               
                  Grozījumi SFPS Nr. 1 Starptautisko finanšu pārskatu standartu pirmā pieņemšana un SGS Nr. 27 Konsolidētie un atsevišķie finanšu pārskati — meitasuzņēmumā, kopīgi kontrolētā uzņēmumā vai asociētā uzņēmumā veikta ieguldījuma izmaksas
                  
               
            
         Pavairošana atļauta Eiropas ekonomikas zonā. Visas esošās tiesības saglabātas ārpus EEZ, izņemot tiesības pavairot personīgai lietošanai vai cita godīga darījuma nolūkā. Papildu informāciju var saņemt no IASB šādā tīmekļa vietnē: www.iasb.org
      
      GROZĪJUMI 1. SFPS STARPTAUTISKO FINANŠU PĀRSKATU STANDARTU PIRMREIZĒJĀ PIELIETOŠANA UN GROZĪJUMI 27. SGS KONSOLIDĒTIE UN ATSEVIŠĶIE FINANŠU PĀRSKATI
      MEITASUZŅĒMUMĀ, KOPĪGI KONTROLĒTĀ UZŅĒMUMĀ VAI ASOCIĒTĀ UZŅĒMUMĀ VEIKTA IEGULDĪJUMA IZMAKSAS
      Grozījumi 1. SFPS
      Starptautisko finanšu pārskatu standartu pirmreizējā pielietošana
      
         Aiz 13. punkta e) apakšpunkta pievieno 13. punkta ea) apakšpunktu. Aiz 23. punkta pievieno virsrakstu un 23A un 23B punktu. Groza 25A un 34C punktu. Aiz 44. punkta pievieno virsrakstu un 44A punktu. Aiz 47J punkta pievieno 47K punktu.
      
      ATZĪŠANA UN NOVĒRTĒŠANA
      Atbrīvojumi no citiem SFPS
      
                  13
               
               
                  Uzņēmums var izlemt izmantot vienu vai vairākus šādus atbrīvojumus:
                  
                              a)
                           
                           
                              …
                           
                        
                              (ea)
                           
                           
                              ieguldījumi meitasuzņēmumos, kopīgi kontrolētos uzņēmumos un asociētos uzņēmumos (23A un 23B punkts);
                           
                        
                              f)
                           
                           
                              …
                           
                        
            Ieguldījumi meitasuzņēmumos, kopīgi kontrolētos uzņēmumos un asociētos uzņēmumos
      
                  23A
               
               
                  Kad uzņēmums sagatavo atsevišķus finanšu pārskatus, 27. SGS Konsolidētie un atsevišķie finanšu pārskati noteikts, ka tam jāuzskaita ieguldījumi meitasuzņēmumos, kopīgi kontrolētos uzņēmumos un asociētos uzņēmumos vai nu:
                  
                              a)
                           
                           
                              izmaksās, vai
                           
                        
                              b)
                           
                           
                              saskaņā ar 39. SGS Finanšu instrumenti: atzīšana un novērtēšana.
                           
                        
            
                  23B
               
               
                  Ja pirmreizējais piemērotājs šādu ieguldījumu novērtē izmaksās saskaņā ar 23A punkta a) apakšpunktu, tas saskaņā ar SFPS sagatavotajā atsevišķajā sākuma pārskatā par finanšu stāvokli novērtē minēto ieguldījumu vienā no šādām summām:
                  
                              a)
                           
                           
                              izmaksās, kas noteiktas saskaņā ar 27. SGS, vai
                           
                        
                              b)
                           
                           
                              domātajās izmaksās. Šāda ieguldījuma domātās izmaksas ir tā:
                              
                                          i)
                                       
                                       
                                          patiesā vērtība (kas noteikta saskaņā ar 39. SGS) datumā, kad uzņēmums pārgāja uz SFPS atsevišķajos finanšu pārskatos, vai
                                       
                                    
                                          ii)
                                       
                                       
                                          saskaņā ar iepriekšējiem vispārpieņemtiem grāmatvedības principiem noteiktā uzskaites vērtība minētajā datumā.
                                       
                                    Pirmreizējs piemērotājs var izvēlēties i) vai ii) daļā minēto, lai novērtētu ieguldījumu katrā meitasuzņēmumā, kopīgi kontrolētā uzņēmumā vai asociētā uzņēmumā, kuru tas izlemj novērtēt, izmantojot domātās izmaksas.
                           
                        
            Iepriekš atzītu finanšu instrumentu noteikšana
      
                  25A
               
               
                  39. SGS ļauj…
               
            Izņēmumi no citu SFPS piemērošanas ar atpakaļejošu spēku
      Nekontrolējoša līdzdalība
      
                  34C
               
               
                  Pirmreizējs piemērotājs piemēro šādas 27. SGS (ar 2008. gadā izdarītajiem grozījumiem) prasības…
               
            UZRĀDĪŠANA UN INFORMĀCIJAS ATKLĀŠANA
      Domāto izmaksu izmantošana ieguldījumiem meitasuzņēmumos, kopīgi kontrolētos uzņēmumos un asociētos uzņēmumos
      
                  44A
               
               
                  Tāpat, ja uzņēmums saskaņā ar SFPS sagatavotajā pārskatā par finanšu stāvokli izmanto domātās izmaksas ieguldījumam meitasuzņēmumā, kopīgi kontrolētā uzņēmumā vai asociētā uzņēmumā atsevišķajos finanšu pārskatos (skatīt 23B punktu), uzņēmuma saskaņā ar SFPS sagatavotajos pirmajos atsevišķajos finanšu pārskatos atklāj:
                  
                              a)
                           
                           
                              to ieguldījumu kopējās domātās izmaksas, kuru domātās izmaksas ir to uzskaites vērtība saskaņā ar iepriekšējiem vispārpieņemtiem grāmatvedības principiem;
                           
                        
                              b)
                           
                           
                              to ieguldījumu kopējās domātās izmaksas, kuru domātās izmaksas ir to patiesā vērtība; un
                           
                        
                              c)
                           
                           
                              to uzskaites vērtību kopējo korekciju, kas uzrādītas saskaņā ar iepriekšējiem vispārpieņemtiem grāmatvedības principiem.
                           
                        
            SPĒKĀ STĀŠANĀS DATUMS
      
                  47K
               
               
                  
                     Meitasuzņēmumā, kopīgi kontrolētā uzņēmumā vai asociētā uzņēmumā veikta ieguldījuma izmaksas – 1. SFPS grozījumi un 27. SGS grozījumi, kas izdoti 2008. gada maijā, pievienoja 13. punkta (ea) apakšpunktu, 23A, 23B un 44A punktu. Uzņēmums šos punktus piemēro gada periodiem, kas sākas 2009. gada 1. janvārī vai pēc šā datuma. Ir atļauts sākt piemērošanu agrāk. Ja uzņēmums piemēro minētos punktus agrākam periodam, tas atklāj šo faktu.
               
            Grozījumi 27. SGS
      Konsolidētie un atsevišķie finanšu pārskati (ar grozījumiem, kas izdarīti 2008. gada maijā ar SFPS uzlabojumiem)
      
         Svītro atsauci uz “izmaksu metodi” 4. punktā. Pēc 38. punkta pievieno 38A–38C punktu. Pēc 45A punkta pievieno 45B un 45C punktu.
      
      DEFINĪCIJAS
      Svītro atsauci uz “izmaksu metodi”.
      MEITASUZŅĒMUMOS, KOPĪGI KONTROLĒTOS UZŅĒMUMOS UN ASOCIĒTAJOS UZŅĒMUMOS VEIKTO IEGULDĪJUMU UZSKAITE ATSEVIŠĶOS FINANŠU PĀRSKATOS
      
                  38A
               
               
                  Uzņēmums atzīst dividendi no meitasuzņēmuma, kopīgi kontrolēta uzņēmuma vai asociēta uzņēmuma peļņā vai zaudējumos atsevišķajos finanšu pārskatos, kad ir konstatētas tā tiesības saņemt dividendi.
               
            
                  38B
               
               
                  Kad mātesuzņēmums reorganizē savas grupas struktūru, nodibinot jaunu uzņēmumu kā savu mātesuzņēmumu tādā veidā, kas atbilst šādiem kritērijiem:
                  
                              a)
                           
                           
                              jaunais mātesuzņēmums iegūst kontroli pār sākotnējo mātesuzņēmumu, emitējot pašu kapitāla instrumentus apmaiņā pret sākotnējā mātesuzņēmuma esošiem pašu kapitāla instrumentiem;
                           
                        
                              b)
                           
                           
                              jaunās grupas un sākotnējās grupas aktīvi un saistības ir tādas pašas tieši pirms un pēc reorganizācijas; un
                           
                        
                              c)
                           
                           
                              sākotnējā mātesuzņēmuma īpašniekiem pirms reorganizācijas ir tāda pati absolūtā un relatīvā līdzdalība sākotnējās grupas un jaunās grupas neto aktīvos tieši pirms un pēc reorganizācijas,
                           
                        un jaunais mātesuzņēmums atsevišķajos finanšu pārskatos uzskaita ieguldījumu sākotnējā mātesuzņēmumā saskaņā ar 38. punkta a) apakšpunktu, jaunais mātesuzņēmums novērtē izmaksas to pašu kapitāla posteņu daļas uzskaites vērtībā, kuri norādīti sākotnējā mātesuzņēmuma atsevišķajos finanšu pārskatos reorganizācijas datumā.
               
            
                  38C
               
               
                  Tāpat uzņēmums, kas nav mātesuzņēmums, varētu nodibināt jaunu uzņēmumu kā savu mātesuzņēmumu tādā veidā, kas atbilst 38B punktā noteiktajiem kritērijiem. Uz šādām reorganizācijām tāpat attiecas 38B punktā noteiktās prasības. Šādos gadījumos atsauces uz “sākotnējo mātesuzņēmumu” un “sākotnējo grupu” ir uz “sākotnējo uzņēmumu”.
               
            SPĒKĀ STĀŠANĀS DATUMS UN PĀREJA
      
                  45B
               
               
                  
                     Meitasuzņēmumā, kopīgi kontrolētā uzņēmumā vai asociētā uzņēmumā veikta ieguldījuma izmaksas – 1. SFPS grozījumi un 27. SGS grozījumi, kas izdoti 2008. gada maijā, no 4. punkta svītroja izmaksu metodes definīciju un pievienoja 38A punktu. Uzņēmums šos grozījumus piemēro perspektīvi gada periodiem, kas sākas 2009. gada 1. janvārī vai pēc šā datuma. Ir atļauts sākt piemērošanu agrāk. Ja uzņēmums piemēro šīs izmaiņas agrākam periodam, tas atklāj šo faktu un vienlaicīgi piemēro saistītos 18. SGS, 21. SGS un 36. SGS grozījumus.
               
            
                  45C
               
               
                  Meitasuzņēmumā, kopīgi kontrolētā uzņēmumā vai asociētā uzņēmumā veikta ieguldījuma izmaksas – 1. SFPS grozījumi un 27. SGS grozījumi, kas izdoti 2008. gada maijā, pievienoja 38B un 38C punktu. Uzņēmums šos punktus piemēro perspektīvi reorganizācijām, kuras notiek gada periodos, kas sākas 2009. gada 1. janvārī vai pēc šā datuma. Ir atļauts sākt piemērošanu agrāk. Turklāt uzņēmums var izlemt 38B un 38C punktu ar atpakaļejošu spēku piemērot notikušām reorganizācijām minēto punktu darbības jomā. Ja tomēr uzņēmums koriģē kādu reorganizāciju, lai ievērotu 38B vai 38C punktu, tas koriģē visas vēlākas reorganizācijas minēto punktu darbības jomā. Ja uzņēmums piemēro 38B vai 38C punktu agrākam periodam, tas atklāj šo faktu.
               
            
         Pielikums
      
      Citu SFPS grozījumi
      Uzņēmumi piemēro šādus 18. SGS, 21. SGS un 36. SGS grozījumus, kad tie piemēro saistītos 27. SGS 4. un 38A punkta grozījumus.
      18. SGS   Ieņēmumi
      
      A1   Šādi groza 18. SGS.
      Šādi groza 32. punktu un pievieno 38. punktu.
      32   Ja pirms procentus pelnoša ieguldījuma iegādes ir uzkrāti nesamaksāti procenti, turpmāk procentu saņemšanu sadala starp periodiem pirms un pēc iegādes; par ieņēmumiem atzīst tikai pēciegādes periodā saņemtos procentus.
      38   Meitasuzņēmumā, kopīgi kontrolētā uzņēmumā vai asociētā uzņēmumā veikta ieguldījuma izmaksas – grozījumi 1. SFPS Starptautisko finanšu pārskatu standartu pirmreizējā pielietošana un grozījumi 27. SGS Konsolidētie un atsevišķie finanšu pārskati, kas izdoti 2008. gada maijā, grozīja 32. punktu. Uzņēmums šo grozījumu piemēro perspektīvi gada periodiem, kas sākas 2009. gada 1. janvārī vai pēc šā datuma. Ir atļauts sākt piemērošanu agrāk. Ja uzņēmums piemēro saistītos 27. SGS 4. un 38A punkta grozījumus agrākam periodam, tas vienlaicīgi piemēro 32. punkta grozījumu.
      21. SGS   Ārvalstu valūtas kursu izmaiņu ietekme
      
      A2   Šādi groza 21. SGS 49. punktu:
      
                  49
               
               
                  Uzņēmums var atsavināt vai daļēji atsavināt līdzdalību ārvalstu darbībā, to pārdodot, likvidējot, saņemot pamatkapitāla atmaksu vai atsakoties no visas šīs darbības vai tās daļas. Ārvalstu darbības uzskaites vērtības norakstīšanu, ja tai ir zaudējumi vai ieguldītājs ir atzinis tās vērtības samazināšanos, neuzskata par daļēju atsavināšanu. Tādējādi nevienu citos ienākumos, kas netiek atspoguļoti peļņas vai zaudējumu aprēķinā, atzīto valūtas kursa guvumu vai zaudējumu daļu nepārklasificē kā peļņu vai zaudējumus šādas vērtības norakstīšanas brīdī.
               
            36. SGS   Aktīvu vērtības samazināšanās
      
      A3   Pēc 36. SGS 12. punkta g) apakšpunkta pievieno virsrakstu un h) apakšpunktu. Pēc 140C punkta pievieno 140D punktu.
      12   Novērtējot, vai pastāv kādas pazīmes, kas liecina par iespējamo aktīva vērtības samazināšanos, uzņēmumam jāapsver vismaz šādas pazīmes: ...
      …
      Dividende no meitasuzņēmuma, kopīgi kontrolēta uzņēmumu vai asociēta uzņēmuma
      
                  h)
               
               
                  attiecībā uz ieguldījumu meitasuzņēmumā, kopīgi kontrolētā uzņēmumā vai asociētā uzņēmumā ieguldītājs atzīst dividendi no ieguldījuma un ir pieejami pierādījumi, ka:
                  
                              i)
                           
                           
                              ieguldījuma uzskaites vērtība atsevišķajos finanšu pārskatos pārsniedz ieguldījumu saņēmēja neto aktīvu uzskaites vērtības, tostarp asociēto nemateriālo vērtību, konsolidētajos finanšu pārskatos; vai
                           
                        
                              ii)
                           
                           
                              dividende pārsniedz meitasuzņēmuma, kopīgi kontrolētā uzņēmuma vai asociētā uzņēmuma kopējos ienākumus dividendes izsludināšanas periodā.
                           
                        
            140D   Meitasuzņēmumā, kopīgi kontrolētā uzņēmumā vai asociētā uzņēmumā veikta ieguldījuma izmaksas – grozījumi 1. SFPS Starptautisko finanšu pārskatu standartu pirmreizējā pielietošana un 27. SGS grozījumi, kas izdoti 2008. gada maijā, pievienoja 12. punkta h) apakšpunktu. Uzņēmums šo grozījumu piemēro perspektīvi gada periodiem, kas sākas 2009. gada 1. janvārī vai pēc šā datuma. Ir atļauts sākt piemērošanu agrāk. Ja uzņēmums piemēro saistītos 27. SGS 4. un 38A punkta grozījumus agrākam periodam, tas vienlaicīgi piemēro 12. punkta h) apakšpunkta grozījumu.